cyanic-selkie/wikianc huggingface dataset:
Whisky
Alkoholstyrke før og etter lagring
Alkoholstyrken synker med ca. 3-4 % i året, samtidig som innholdet i tønnene reduseres med ca. 2 % så lenge whiskyen fortsatt modnes på fat. Dette kalles englenes andel. Det endelige produktet har som regel en styrke på et sted mellom 49 og 60 % avhengig av lagringstiden. Ardbeg sin «Supernova 2010» holder for eksempel 60,1 % styrke. Når whiskyen tappes på flaske stopper modningsprosessen, i motsetning til vin og øl som fortsetter gjærings- og modningsprosessen også etter tapping. Dette medfører at en whisky tappet etter for eksempel tolv års lagring fortsatt kun vil være en tolv år gammel whisky selv om flasken er lagret videre i lang tid.
Sara Christiansson
Sara Christiansson (født 21. juli 1997) er en svensk friidrettsutøver som konkurrerer i mellomdistanseløp, langdistanseløp og terrengløp. Hun ble svensk mester på 3000 meter innendørs i 2023, og hun har en bronse for lag fra EM i terrengløp 2021, samt flere gullmedaljer fra nordisk mesterskap i terrengløp.
Whisky
Skotsk whisky
Skotsk whisky produseres i overkant av 120 aktive destillerier i Skottland. Dette er nesten en halvering fra 1960- årene, men representerer samtidig totalt 35,000 arbeidsplasser. Skotsk whisky destilleres vanligvis to ganger. Skotsk whisky er spesielt kjent (beryktet) for røyksmaken i whisky fra enkelte destillerier, selv om flertallet av maltwhiskyer ikke har røykpreg. Denne kommer av at kornet som brukes i produksjonen tørkes ved bruk av varmluft fra ovner hvor det brennes torv. Torvrøyken setter smak i kornet, som igjen gjenspeiles i smaken på whiskyen. Mest markant røyksmak er det i whiskyer fra øya Islay. Skotsk whisky lagres (nesten) alltid på eikefat som har vært brukt i alkoholproduksjon tidligere. Vanligvis er dette fat som har vært brukt til å lagre Bourbon eller sherry, men de senere år er eksperimentering med andre typer fat f.eks vintønner blitt stadig mer vanlig. De eikefatene som havner i Skottland brukes gjerne tre-fire ganger til skotsk whiskyproduksjon før de ender sitt liv som flis til røyking av fisk eller som hagemøbler.
Etter avtale med den britiske dronningen en gang på slutten av 1800- tallet, fikk tre destillerier lov å bruke prefikset «The» foran fabrikknavnet på flasker som inneholdt det ypperste en kunne lage. «The Famous Grouse» er ikke fabrikknavn, mens «The Macallan», «The Balvenie» og «The Glenlivet» er det.
Sara Christiansson
2011-2012
Christiansson deltok i Världsungdomsspelen 2011, da hun var knapt 14 år gammel, og kom der på tredjeplass på 800 meter i J15-klassen. Samme år vant hun 800 meter og 1500 meter i U15-klassen under DN Galan Youth i Stockholm. I 2012 kom hun på sjuendeplass på 1000 meter under det svenske U16-mesterskapet i friidrett innendørs, og hun ble nummer seks på 800 meter og nummer åtte på 2000 meter under det svenske U16-mesterskapet utendørs. Hun kom på tredjeplass på 800 meter i U16-klassen under Världsungdomsspelen 2012.
Whisky
Irsk whiskey
Irsk whiskey er vanligvis uten røyksmak, og kornet tørkes i lukkede kjeler. I den grad malten røstes, brukes fyring med antrasittkull. Dette gir knapt røksmak til det ferdige produktet. Mesteparten av irsk whiskey er trippel-destillert, med noen få unntak. Mesteparten av det som selges er av typen blended whiskey. Kun tre destillerier står nå for all innenlands produksjon, mens det i irsk whiskys storhetstid eksisterte 2000 destillerier.
Irsk whisky produseres ofte også som «vatted malts whiskey», det vil si at det er flere «single malts» som er blandet.
Lekhnath Neupane
Under demokratiopprøret Jana Andolan 2006 var Nepane en av de første lederne av NKP(M) som ble sendt inn i Katmandu tidlig i april, like etter at demonstrasjonene begynte, for å ta ledelsen i partiets arbeid i opprøret. Sist i april var han blant de aller første maoistlederne som sto fram offentlig og talte i Katmandu, mens partiet ennå formelt var forbudt.
Sara Christiansson
2013-2014
Hun ble nummer fem på 1500 meter og 3000 meter i J16-klassen under det svenske ungdomsmesterskapet i friidrett i 2013. Under DN Galan Youth stilte hun i U17-klassen, og ble der nummer to på 1500 meter og nummer fire på 800 meter. I 2014 ble hun nummer fem på 1500 meter i U18-klassen under det svenske juniormesterskapet i friidrett, og hun ble nummer tre på 800 meter og 1500 meter under det svenske U18-mesterskapet utendørs. Hun fikk bronse på 1500 meter i U18-klassen under Världsungdomsspelen 2014, og hun kom på andreplass på 800 meter i U18-klassen under Finnkampen 2014.
Andrea Aiuti
Andrea Aiuti (født 17. juni 1849 i Roma i Kirkestaten, død 28. april 1905 i Roma) var en av den katolske kirkes kardinaler.
Sara Christiansson
2015-2016
Under Bauhaus Youth Athletics 2015 i Stockholm vant hun 1500 meter, og hun kom på tredjeplass på 800 meter. I august deltok hun i Junior-SM 2015, og ble der nummer tre på 1500 meter og nummer seks på 800 meter. Året etter ble hun nummer to på 1500 meter under det svenske U20-mesterskapet i friidrett, og hun ble nummer fem på 1500 meter under SM innendørs. I juni ble hun nummer 11 på 1500 meter under Bauhaus Junioren-Gala, og hun vant 1500 meter og 3000 meter i U20-klassen under svensk mesterskap i friidrett for junior 2016. Under Nordisk juniormesterskap i friidrett 2016 ble hun nummer fem på 1500 meter og nummer seks på 3000 meter.
Lekhnath Neupane
På ANNISU(R)s 17. nasjonale konferanse, i september 2006, ble han gjenvalgt. Han hevdet da at organisasjonen hadde 1,2 millioner medlemmer, og stilte parolen om å rekruttere 1 million til.
Whisky
Amerikansk whiskey
Immigranter fra Irland, Skottland og Wales brakte kunsten å lage whisky til Amerika, der den første whiskeyen ble produsert på slutten av 1600-tallet. En stor forskjell på whiskey fra USA og skotsk eller irsk whisky, er at de amerikanske vanligvis produseres med utgangspunkt i mais, mens rug brukes som hovedbestanddel i visse typer som rye whiskey. De mest amerikanske whiskeytypene er bourbon og Tennessee Whiskey. I begge disse typene er det mais (minst 51 %) som er hovedråstoffet, og etter lovpåbud må bourbon lagres på nye fat av amerikansk hvit eik (quercus alba). Det finnes også amerikansk single malt, men denne er vanskelig å få tak i.
Natalie Holland
Natalie Holland (egentlig Natalie Haaland,) er en norsk-russisk figurativ billedkunstner. Hun er født i St. Petersburg, Russland, vokst opp i Novorossijsk, og flyttet til Norge i 1982.
Utvalget for lisenssaker og utenlandsmedisinere
Utvalget ble opprettet på 1960-tallet og bestod frem til 2009. Utvalget hadde tidligere et eget sekretariat, Sekretariatet for utenlandsmedisinere ved Universitetet i Oslo, som forestod løpende saksbehandling. Etter 2009 er oppgavene ivaretatt av Det medisinske fakultet, Universitetet i Oslo.
Acanthinomerus
Acanthinomerini er en gruppe av biller i familien snutebiller (Curculionidae). De lever i død ved.
Samulá
Samulá er en cenote like nord for landsbyen Dzitnup i Valladolid kommune i den meksikanske delstaten Yucatán. Den utgjør en stor underjordisk grotte med stalaktitter og en åpning i taket hvor sollys slipper inn og røttene til et stort tre henger ned.
Vannspeilet er om lag 35 ganger 30 meter bredt, og har en dybde på mellom én og 13,5 meter.
Cenoten er åpen for besøkende, og bading er tillatt. I gangavstand fra Samulá ligger en annen cenote, Xkekén.
Natalie Holland
Hun har fått sin kunst-utdannelse i Russland; i Norge har hun studert hos Odd Nerdrum fra 1990 til 1992. Natalie Holland har bodd og arbeidet i Oslo frem til 2006, da hun flyttet sitt atelier til London, England.
Utvalget for lisenssaker og utenlandsmedisinere
Særlig før EØS-avtalen ble inngått var det vanskelig for utenlandske medisinere å få autorisasjon i Norge, spesielt medisinere utdannet i land som norske helsemyndigheter hadde liten erfaring med. Frem til 1940-tallet undertegnet utenlandske medisinere en egenerklæring der de bekreftet sin medisinske kompetanse til å utøve legeyrket i Norge. Fra slutten av 1940-tallet ble praksisen vesentlig strengere, særlig etter at lov om godkjenning av utenlandsk eksamen var vedtatt i 1949, og på 1950-tallet kunne selv medisinere utdannet i Danmark ha problemer med å få autorisasjon. Det ble deretter gradvis lettere for medisinere fra de landene i Vest-Europa som hadde mange norske studenter, slik som Danmark, Sverige og Tyskland. Den restriktive praksisen var ønsket av Den norske lægeforening og de medisinske fakultetene i Norge, som også lenge var negative til at nordmenn studerte medisin i utlandet. Utvalgets ansvarsområde omfattet alle land utenfor Norge, og etter hvert særlig Øst-Europa, spesielt Polen og Russland.
Utvalget for utenlandsmedisinere endret i 2008, etter betydelig kritikk av flervalgseksamen benyttet ved den medisinske fagprøven, til såkalt "objektiv strukturert klinisk eksaminasjon" (OSCE). I noen år var det en betydelig nedgang av antall oppmeldte kandidater til fagprøven, som derfor i 2014 ble avlyst. Søkertallet har senere tatt seg opp, og det avholdes nå to årlige fagprøver for utenlandsmedisinere. OSCE-eksamen ble fra 2009 også innført som ny eksamensform ved medisinstudiet ved Universitetet i Oslo, etter modell av OSCE-eksamen innført for utenlandsmedisinere.
Acanthinomerus
Levevis
Billene lever i død ved av ulike treslag. Noen arter kan også forekomme i bygningstømmer, men dette er da infisert av sopp.
Andrea Aiuti
Bakgrunn
Aiuti ble født i Roma i en patrisierfamilie fra Trapani. Han tok akademiske grader i filosofi og teologi ved det pavelige romerske Athenaeum Sant'Apollinare.
Sara Christiansson
2015-2016
Under Nordisk mesterskap i terrengløp 2016 kom hun på sjuendeplass i U20-klassen, der Sverige fikk bronse i lagkonkurransen, og i desember deltok hun i EM i terrengløp 2016, der hun ble nummer 27 i U20-klassen.
Andrea Aiuti
Prest
Han ble ordinert til prest 22. september 1871.
Whisky
Norsk whisky
Det er i de senere årene også noen som har begynt med produksjon av whisky i mindre skala i Norge.
Andrea Aiuti
Prest
Han var tilknyttet Den romerske kurie, først ved Sacra Congregatio Cardinalium Concilii Tridentini interpretum (den senere Kleruskongregasjonen). Så ble han engasjert av det pavelige diplomati. Han var postert i Brasil og Spania, og Han var sekretær for erkebiskop Antonio Agliardi som var ansvarlig for å organisere kirken i India.
Grete Etholm
Grete Etholm  (født 25. januar 1976 i Notodden) er en norsk friidrettsutøver som spesialiserer seg på diskoskast. I denne disiplinen er hun nest beste norske kvinne gjennom tidene etter Mette Bergmann, og har 17 NM-titler på rad siden 2001. Hun vant Kongepokalen under NM i Florø i 2004.
Andrea Aiuti
Biskop
Han ble deretter selv utnevnt til titularerkebiskop og til apostolisk delegat i Britisk India. Han mottok bispevielsens sakrament fra erkebiskopen av Bombay, George Porter den 1. mai 1887. Han publiserte senere en beretning om årene hans i India på engelsk som en veiledning for det katolske hierarkiet der.
Acanthinomerus
Utbredelse
Artene lever på St. Helena.
Whisky
Norsk whisky
Her er noen av de norske produsentene:
Andrea Aiuti
Biskop
Aiuti virket så som sekretær for Kongregasjonen for troens utbredelse 1891–1893, med særlig ansvar for de østlige riter. I den forbindelse bidro han til pave Leo XIIIs encyklika om gjenforeningen av de kristne kirker, Satis cognitum (1896)..
Whisky
Annen whisky
Whisky produseres også i land som Canada, Australia, Thailand, Spania, Sverige, Danmark, Nepal, Tyrkia, India, Frankrike, Pakistan, Japan osv.
Andrea Aiuti
Biskop
Han ble så nuntius i Bayern (fra 7. juni 1893) og så i Portugal (fra 15. juli 1896).
Whisky
Annen whisky
Kanadisk whisky bygde seg opp en sterk posisjon i USA i forbudstiden som resultat av utstrakt smugling, og har siden vært populær i USA. Dette er vanligvis den letteste og minst karakteristiske whiskyen.
Japansk whisky har både stort særpreg og karakter, svært mange forskjellige typer produseres og populariteten er sterkt økende.
I Thailand kalles nesten all sprit som produseres for whisky, samme hva det egentlig er. Uttrykket «Me-Kong Whisky» er da også slang for virkelig luguber whisky.
India liker å titulere seg som verdens største whiskyprodusent, men som i Thailand kan whiskyen være så mangt. De fleste flaskene det står whisky på i India er basert på melasse og vil derfor i de fleste deler av verden defineres som rom.
Sara Christiansson
2017-2018
Hun fikk bronse på 1500 meter under Nordisk mesterskap i friidrett innendørs 2017. Hun deltok i svensk mesterskap i friidrett innendørs 2017, og fikk der sølv på 1500 meter og bronse på 3000 meter. Under Svensk mesterskap i stafetter 2017 deltok hun i seniorklassen, og fikk der gull på 4 x 800 meter og 3 x 1500 meter stafett. Under U23-SM i august ble hun nummer to på 5000 meter og nummer tre på 1500 meter. Hun ble nummer tre på 5000 meter og nummer seks på 1500 meter under svensk mesterskap i friidrett 2017. I september deltok hun i Finnkampen, der hun kom på fjerdeplass på 5000 meter.
Andrea Aiuti
Kardinal
Kardinal Aiuti deltok på konklavet 1903 som valgte pave Pius X. Aiutis deltakelse på pavevalget var ikke helt uomstridt, for han var bare kardinal på papirer og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av pave Pius X.
Paramecyna
Paramecyna er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke, brunlige trebukker. Antennene er kortere enn kroppen. Pronotum er avrundet firkantet, omtrent så langt som bredt. Dekkvingene er avsmalnende bakover og ender i en tann.
Andrea Aiuti
Kardinal
Paul Maria Baumgarten forteller om Aiuti at han var en stor språkbegavelse. Han behersket «med den samme letthet» italiensk, fransk, engelsk, spansk, portugisisk, tysk og hindi, og med «finhet og letthet».
Paramecyna
Utbredelse
Slekten er vidt utbredt i Afrika.
Andrea Aiuti
Kardinal
Han døde etter lang tids sykdom omgitt av sine slektninger i Roma den 28. april 1905 i en alder av 55. Han ble gravlagt i familiehvelvet på Campo Verano kirkegård i Roma.
Sara Christiansson
2017-2018
I terrengløp deltok hun i Nordisk mesterskap i terrengløp 2017, der hun gull individuelt og i lagkonkurransen i seniorklassen, og hun deltok også i EM i terrengløp 2017, der hun kom på 21.-plass i U20-klassen. Sverige kom der på fjerdeplass i lagkonkurransen.
Andrea Aiuti
Episkopalgenealogi
Hans episkopalgenealogi er:
Sara Christiansson
2017-2018
I 2018 deltok hun i den nasjonale konkurransen i BAUHAUS-galan, og kom der på andreplass på 800 meter. Under Svensk mesterskap i stafetter 2018 deltok hun i seniorklassen, og fikk igjen gull på 4 x 800 meter og 3 x 1500 meter stafett. Hun ble svensk U23-mester på 1500 meter og 5000 meter, og ble tatt ut til å delta i Nordisk-baltisk U23-mesterskap i friidrett 2018, og vant der 1500 meter og 5000 meter, med ny personlig rekord i begge øvelsene. Hun løp der på henholdsvis 4:18,67 og 15:52,86. Under svensk mesterskap i friidrett 2018 ble hun nummer tre på 5000 meter, og under Finnkampen 2018 ble hun nummer to på 5000 meter og nummer fire på 10.000 meter.
Dave East
David Brewster, Jr. (født 3. juni 1988 i New York) er en amerikansk rapper. Han er bedre kjent under navnet Dave East.
Sara Christiansson
2019-2020
Hun konkurrerte ikke i innendørssesongen 2019. Hun kom på andreplass på 1500 meter i den nasjonale konkurransen under BAUHAUS-galan i mai, og hun satte ny personlig rekord på 1500 meter under Folksam Grand Prix i juni, der hun løp på 4:15,25. Under U23-EM i friidrett 2019 ble hun nummer 15 på 5000 meter. Sverige deltok i superligaen under Lag-EM i friidrett 2019, og Christiansson ble der nummer seks på 5000 meter. Under Goteborg Athletics Grand Prix i august satte hun ny personlig rekord på 5000 meter, da hun løp på 9:01,42 og kom på sjetteplass. Hun kom på tredjeplass på 5000 meter og femteplass på 1500 meter under Finnkampen, og under Svensk mesterskap i friidrett 2019 fikk hun bronse på 1500 meter og 5000 meter. I desember deltok hun i EM i terrengløp 2019, og hun kom der på 16.-plass i U23-klassen.
Whisky
Produsenter
I dag er de fleste av destilleriene eid av store multinasjonale selskaper. Blant de største er det amerikanske selskapet Beam Suntory, som i 2021 eier 34 destillerier. Også det franske selskapet Pernod Ricard er en stor aktør, i 2021 eier de 32 destillerier.
Humerus
Ved beinbrudd i humerus/ overarmsbenet er det vanskelig å legge en vanlig gips. Det brukes ofte en "hanging cast" eller spesiell bandasje.
Sara Christiansson
2019-2020
2020-sesongen startet med svensk mesterskap innendørs i februar, og hun ble der nummer tre på 3000 meter. Under Svensk mesterskap i friidrett 2020 fikk hun sølv på 1500 meter og bronse på 5000 meter, og hun deltok i Finnkampen, der hun vant 5000 meter og ble nummer tre på 1500 meter.
Whisky
Produsenter
Men det finnes fremdeles også små destillerier som for eksempel Kilchoman.
Sara Christiansson
2021-2022
I februar deltok hun i SM innendørs i Malmö, og ble der nummer fire på 3000 meter og nummer sju på 1500 meter. Under BAUHAUS-galan ble hun nummer 11 på 1500 meter i den nasjonale konkurransen, og hun deltok på svensk mesterskap på 10 km gateløp i Anderstorp, og kom der på andreplass. Under svensk mesterskap i friidrett 2021 ble hun nummer tre på 5000 meter og nummer seks på 1500 meter, og under Finnkampen ble hun nummer fire på 5000 meter. Hun ble nummer to på 4 km under det svenske mesterskapet i terrengløp i oktober og hun vant 9 km under Nordisk mesterskap i terrengløp 2021 i november, der hun også fikk gull i lagkonkurransen sammen med Charlotte Andersson og Linnea Sennström. Hun deltok i EM i terrengløp 2021 der hun ble nummer 30. Sverige fikk der bronse i lagkonkurransen, der Christiansson konkurrerte sammen med Meraf Bahta og Samrawit Mengsteab.
Whisky
Whiskyglass
I dag benyttes tulipanformede glass til whisky. Denne fasongen på glasset hvor det er brede på midten, og smalner på toppen, slik at luft kommer til væsken, frigjør aromaene og konsentrerer dem på toppen av glasset. Det finnes utallige varianter av tulipanformede whiskyglass. Hva som fungerer best vil nok være avhengig av smak og behag. Glassene går enkelte ganger også under navnet smaksglass, det kommer av at denne glasstypen i mange år har blitt benyttet på destilleriene, hvor de ble benyttet til å smake på whiskyen.
Sara Christiansson
2021-2022
Den 13. februar 2022 vant hun 1500 meter under Nordisk mesterskap i friidrett innendørs 2022. Utendørs kom hun på andreplass på 5000 meter under svensk mesterskap i friidrett 2022, bak Samrawit Mengsteab, og hun ble nummer to på 5000 meter under Finnkampen. Hun ble nummer to i det svenske mesterskapet i terrengløp og nummer 45 i EM i terrengløp 2022.
Whisky
Whiskyglass
I serier med glass er det ofte glass som heter whiskyglass, eller maltwhiskyglass, disse er som oftest ikke tulipanglass men er tradisjonelle whiskytumbler.
Sara Christiansson
2023
Nordisk mesterskap i friidrett innendørs 2023 ble arrangert i Karlstad i Sverige, og Christiansson ble der nummer tre på 3000 meter. Under svensk mesterskap i friidrett innendørs 2023 vant hun 3000 meter.
Whisky
Whiskyglass
Whiskytumbler egner seg ikke spesielt bra til å få optimal opplevelse av en whisky. Dette gammeldagse glasset var ofte et krystallglass som ble brukes til servering av brennevin, som whisky, ublandet («neat»), med litt vann eller med isbiter («on the rocks»).
Torkjell
Torkjell er en norsk form av mannsnavnet Torkel, som har opprinnelse i det norrøne gudenavnet Þórr (Tor) og ketill, «kjele, hjelm». Torkjell har norsk navnedag 12. november.
Utbredelse
Þórkætill eller Þórkæll er kjent brukt i 39 runeinnskrifter fra vikingtiden, så navnet var antakelig mye brukt i Norden på den tiden. Torkjell var et vanlig navn i Norge i middelalderen. Over 140 forskjellige personer med navnet er nevnt i Regesta Norvegica. Navnet har siden vært mindre utbredt.
Kjente personer med navnet
Personene i listen er ordnet kronologisk etter fødselsår.
Caracasbaai
Caracasbaai er ei bukt på sørøstkysten av Curaçao.
Bukta har gode havneforhold på grunn av dybden, atkomst og beskyttet beliggenhet. Det gjør den tilgjengelig for store skip. På 1800-tallet ankret skip opp i Caracasbaai i påvente av å gå til Willemstad. De første turistskipene la også til i bukta. I 1927 ble det installert fortøyningsanlegg for skip. Tungolje ble ført til Caracasbaai i rørledning fra raffineriet i Schottegat. Det ble bygget tankanlegg for bunkersolje og andre produkter. Det er fortsatt to pirer i bukta, men den har ikke lenger noe betydning som bunkershavn.
Bukta er en del av Curaçaos marinpark og et populært sted på grunn av strendene og mulighetene for dykking.
Uromys
Uromys er en slekt med kjemperotter som har hårløs hale (nakenhalekjemperotter). Slekten sorterer i underfamilien ekte mus (Murinae), som inngår som én av flere underfamilier med gnagere (Rodentia) i musefamilien (Muridae). Artene er både terrestriske (to arter) og (de fleste) trelevende, og endemiske for et svært begrenset område av Australasia, hovedsakelig på eller i nær tilknytning til Ny-Guinea. Elleve arter er kjent, hvorav de ni trelevende artene er sterkt truet av avskoging.
Den gigantisk størrelsen disse rottene har skyldes et fenomen som kalles øygigantisme (øykjempevekst). Det er et resultat av at dyrene under sin utvikling (evolusjon) ikke har hatt noen eller nok naturlige predatorer til å ha hatt en fordel av å være små, men snarere det motsatt. Det har først til kjempevekst, og kjemperottene kan bli opp mot 50 cm store. Et annet særtrekk er den nærmest hårløse halen som er kledd med en skjellignede hud. Karaktertrekkene (mosaikken) i huden på halen er så distinkt at den skiller de elleve artene fra hverandre. Hos noen arter er halen sort, mens den hos andre kan ha hvit eller gulaktig haletipp.
Det er uklart hvor mange av artene som overlever i dag. En ny trelevende art er nylig oppdaget (2017) på Vangunu, ei øy nordvest av Guadalcanal i Salomonøyene (Indonesia). Det er mer enn 80 år siden forrige oppdagelse. Den ser ut til å leve av kokosnøtter.
Inndeling
Slekten Uromys inkluderer elleve arter, hvorav ti deles videre inn i to underslekter; Cyromys og Uromys. Cyromys regnes ikke som ei avklart underslekt, i det noen ønsker å vurdere om den kan få status som ei selvstendig slekt.
Xkekén
Xkekén (yukatansk maya: X'keken) er en cenote like nord for landsbyen Dzitnup i Valladolid kommune i den meksikanske delstaten Yucatán. Den er også kjent som «Den blå hula». Xkekén utgjør en underjordisk grotte med en liten åpning i taket hvor sola skinner inn, noe som skaper et turkisblått vannspeil. I taket henger det stalaktitter. Vannspeilet er om lag 30 ganger 20 meter bredt, og har en dybde på mellom én og 20 meter.
Cenoten ble oppdaga i 1950, da en lokal bonde lette etter en gris han hadde mista. Dette er også opprinnelsen til navnet X'keken, som betyr «gris» på yukatansk maya. Cenoten er åpen for besøkende, og kan benyttes til bading og snorkling. I gangavstand fra Xkekén ligger en annen cenote, Samulá.
Sensu
Sensu er en latinsk term som betyr «i [..] betydning».
Termen brukes innen flere områder, deriblant biologi, geologi og juss, vanligvis som del av de to frasene: sensu stricto (forkortes s.s.) eller sensu lato (forkortes s.l.).
Brennvikvatnet
Brennvikvatnet er en innsjø i Hamarøy kommune i Nordland.
Vatnet ligger omtrent 3,5 kilometer nord for Oppeid og strekker seg 3,7 km i øst/vestlig retning mellom Vassbotnåsen og Tømmeråsen. Utløpet går mot nord via Blomstervatnet og Røsnesvatnet til Brennvik og Vestfjorden.
Sensu
Sensu stricto kan normalt oversettes med «i snever forstand» (ofte også «i streng forstand») eller «i snever betydning». Sensu lato oversettes vanligvis med «i vid forstand» eller «i vid betydning».
En annen ganske vanlig bruk er å referere direkte til en forfatter (f.eks. sensu Linné) og termen betyr da slik nevnte forfatter oppfattet saken.
Sebastián Herrero y Espinosa de los Monteros
Sebastián Herrero y Espinosa de los Monteros  (født 20. januar 1822 i Jerez de la Frontera i Spania, død 9. desember 1903 i Valencia) var en av den katolske kirkes kardinaler, og var erkebiskop av Valencia 1898–1903.
Sensu
Sjeldnere er det å bruke superlativer sensu strictissimo («i snevreste forstand») og sensu latissimo («i videste forstand»).
Sebastián Herrero y Espinosa de los Monteros
Han ble kreert til kardinal 22. juni 1903 av pave Leo XIII, noen uker før pavens død. Han deltok på konklavet 1903 som valgte pave Pius X. Hans deltakelse på pavevalget var ikke helt uomstridt, for han var bare kardinal på papiret og hadde verken mottatt den røde biretta eller kardinalsringen. Disse kardinalsstandens insignier fikk han (og de seks andre som den avdøde pave hadde utnevnt kort før sin død) så den 12. november 1903 overrakt av Pius X.
Sensu
Taksonomi
Innenfor biologisk taksonomi brukes termene til å beskrive hvilken oppfatning av et takson som menes.
Sebastián Herrero y Espinosa de los Monteros
Episkopalgenealogi
Hans episkopalgenealogi er:
Mongala
Mongala er en provins i Den demokratiske republikken Kongo. Før konstitusjonen av 2006 var Tshuapa en del av provinsen Équateur. Hovedstad i Mongala er byen Lisala.
Juleoratoriet (bok)
Romanen Juleoratoriet (originalens tittel Juloratoriet) anses for å være et av Göran Tunströms viktigste verk, og ble utgitt i 1983. Boken gav Tunström Nordisk råds litteraturpris i 1984. Romanen ble filmatisert i 1996.
Felix Rijhnen
Felix Rijhnen (født 9. juli 1990) er en tysk skøyteløper og inline-skøyteløper.
Personlige rekorder
Kilde: Speedskatingbase.eu
Bjugn
Bjugn er en tidligere kommune i Fosen i Trøndelag, som fra 1. januar 2020 er en del av Ørland kommune. Den grenset i nord til Åfjord, i øst til Indre Fosen og i vest til Ørland. Botngård var administrasjonssenteret i kommunen.
I forbindelse med regjeringen Solbergs kommunereform vedtok Stortinget 8. juni 2017 at Bjugn og Ørland kommuner slås sammen fra 1. januar 2020. Den nye kommunen får navnet Ørland, og høsten 2017 kom Fellesnemnda for nye Ørland kommune frem til at kommunesenterfunksjonene skulle fordeles mellom de to gamle kommunesentrene Botngård og Brekstad, men med Botngård (som skifter navn til Bjugn i 2020) som administrasjonssenter for den nye kommunen.
Geografi
Bjugn består i dag av det som tidligere var kommunene Bjugn, Nes, Jøssund og den nordvestlige delen av Stjørna.
Bart Gets Hit by a Car
«Bart Gets Hit by a Car» er en episode fra sesong 2 av den animerte situasjonskomedien Simpsons.
Bjugn
Kommunestyrevalget 2003
I 2014 etterfulgte Ogne Undertun partifellen Arnfinn Astad som ordfører.
Bart Gets Hit by a Car
Handling
En vakker dag i Springfield kjører Bart nedover gaten på skateboardet sitt. Plutselig blir han truffet av bilen til Mr. Burns. Bart blir sendt opp en gul rulletrapp hele veien opp til himmelen får han streng beskjed om å ikke spytte over etter en lang og informativ samtale med djevelen, blir Bart gjenopplivet på sykehuset. Etter en gjenforening med foreldrene ser familien at en ukjent mann har fulgt etter ambulansen. Han prøver å få familien med på å saksøke Mr Burns for ulykken. Familien er ikke helt enig. Senere skifter Homer mening og med hjelp av advokat Lionel Hutz og en «quack» doktor ved navn Nick Riviera går de i retten mot Burns. Det hele går bra helt til Homer forsnakker seg hjemme hos Burns og det ender med at Marge blir satt som vitne. Marge klarer ikke å lyve og de taper saken når retten finner ut at Bart ikke hadde noe særlig smerte i det hele tatt. Homer får splittede følelser for Marge etter dette og drar til Moe's. Marge følger etter og der innrømmer Homer at han er usikker på om han fortsatt elsker Marge eller ikke. Hun ber han om å se henne inn i øynene og finne det ut med en gang. Når Homer ser på henne utbryter han at han elsker henne mer enn noen gang.
Bjugn
Næringsliv
Bjugn kommune preges for å være Jord og skogbruksskommune der landbruket spiller en viktig rolle for næringslivet. Det eksisterer også en sildoljefabrkk, Scanbio Lysøysund AS som er en hjørnesteindbedrift, Bjugn Bilopphuggeri, Statens vegvesen. De senere år er Valsnes som er en vindmøllepark blitt utviklet og ved samme sted bygges det opp en fabrikk innenfor fôrproduksjon for oppdrettsfisk som Marine Harvest står bak.
Kultur
Bjugn har en rekke arenaer innenfor kulturvirksomhet. Fosenhallen ble bygd opp i år 2007 og står for en rekke aktiviteter innenfor idrett. Kystkulturdagene ved Lysøysund arrangeres hvert år i august måned av Stiftelsen Frohavet og stedet har Bjugn Bowling AS i Botngård sentrum.
Ord og våpen
Bjugns kommunevåpen er et gult ror på blå bunn. Dette ble tegnet av Einar Skjervold, og godkjent av kongen i statsråd i 1989.
Tusenårssted
Bjugn Bygdatun Mølnargården er kommunens tusenårssted. Stedet ble valgt av kommunens tusenårskomité, bestående av representanter fra de lokale partiene, ungdomsråd, eldreråd, handelsstandsforeningen, kulturetaten, rådmann, varaordfører og ordfører, i møte 11. juni 1999. Det statlige tilskuddet gikk til tusenårsstedet og prosjektet «Ingen skal være alene – dersom de selv ikke vil det», som var parolen for nyttårsfeiringen ved tusenårsskiftet.
To messingskilt markerer stedet. Det ble plantet tusenårstrær, samt gravd ned et tusenårsskrin med en del utvalgte gjenstander.
Mads Andenæs
Mads Tønnesson Andenæs (født 27. juli 1957 ) er en norsk jurist som er professor ved Institutt for privatrett ved Det juridiske fakultet ved Universitetet i Oslo. Hans hovedområder er internasjonal rett, komparativ rett og menneskerettigheter. FNs arbeidsgruppe for vilkårlig fengsling har Andenæs som medlem. Han er sønn av forleggeren Tønnes Andenæs og har tidligere brukt patronymet Tønnesson som mellomnavn.
Bjugn
Tusenårstre
Tusenårstreet, en eik, ble plantet på Mølnargården. I tillegg ble følgende trær plantet:
Orkanen Andrew
Orkanen Andrew var en orkan som herja USA i 1992. Orkanen nådde kategori 5 på Saffir-Simpson-skalaen, hvilket er den høyeste kategorien. Orkaner i denne kategorien betegnes som livsfarlige og ekstremt ødeleggende. Orkanen Andrew er en av de eneste tre orkanene som er satt til kategori 5 som rammet USA. Andrew traff Sør-Florida og Louisiana med full styrke i august 1992. Fram til 2005 var orkanen Andrew den største naturkatastrofen som har truffet USA når det gjelder materielle skader. I 2005 overtok Orkanen Katrina denne tittelen med bred margin.
Mads Andenæs
Andenæs er utdannet cand.jur. fra Universitetet i Oslo, har doktorgrad fra Cambridge University, samt mastergrad og doktorgrad fra Oxford University. Han arbeidet fra 1985 til 1986 som byråsjef for Handelsdepartementets juridisk kontor, og deretter fra 1986 til 1993 som byråsjef, underdirektør og avdelingsdirektør i Finansdepartementets økonomiavdeling.
Orkanen Andrew
Orkanhistorie
Andrew ble til i et felt med veldig kraftig tordenvær som bevegde seg vestover over Atlanterhavet. Tordenværet bygde seg opp til et tropisk lavtrykk den 16. august, dagen etter hadde den nådd storm styrke. Dermed fikk dette uværet et navn, Andrew, ifølge den oppsatte listen med tropiske orkaner i Atlanteren.
Mads Andenæs
Karriere
I 1993 ble han direktør for Centre of European Law ved King's College, University of London, en stilling han besatte til 1999. Han gikk deretter over til stillingen som direktør ved British Institute of International and Comparative Law i London, der han var til 2005. Andenes har også vært professor ved University of Leicester, Senior Fellow ved Institute of European and Comparative Law, Oxford University og Senior Research Fellow ved Institute of Advanced Legal Studies, University of London. Han har vært gjesteprofessor ved Sapienza Università di Roma (2002–09), Université libre de Bruxelles, Università degli Studi Roma Tre, Universität Wien, vært professeur invité ved Université Panthéon-Sorbonne i Paris og har tilbrakt perioder ved Humboldt-Universität zu Berlin. I 2005 var han Fellow ved Netherlands Institute for Advanced Study in the Humanities and Social Sciences. Han var direktør ved Norsk senter for menneskerettigheter fra 2007 til 2008.
Andenæs har vært redaktør, forfatter eller medforfatter i svært mange utgivelser både i Norge og internasjonalt. Han er forfatter og medforfatter av mer enn 50 bøker og er redaktør av flere tidsskrifter og bokserier. Som forsker har han i de senere årene arbeidet med EUs indre marked og gjennomføringen av europeiske og internasjonale forpliktelser i nasjonal rett (også erstatningsrettslige og andre sanksjonsregler). Han har også arbeidet med domstolenes uavhengighet, minoritetsrettigheter, personvern og ny teknologi, samt bruken av forholdsmessighetstandarder i nasjonal, europeisk og internasjonal rett. Andenæs konsentrerer seg nå særlig om gjennomføringsspørsmål, forholdet mellom politiske beslutningsprosesser og rettslig vern for individuelle rettigheter, og vernet om ytringsfriheten.
Andenæs har vært juridisk rådgiver i European Bank for Reconstruction and Development (EBRD) i London, der han hadde særlig ansvar for lovreformprosjekter i de tidligere kommuniststatene. Han har vært konsulent for Verdensbanken og Det internasjonale pengefondet (IMF). Fra 2009 til 2015 var Andenæs medlem av FNs arbeidsgruppe for vilkårlig fengsling, fra 2013 som leder. Andenæs har hatt en rekke internasjonale verv, inkludert generalsekretær i Fédération internationale de droit européen 2000–2002, Honorary Secretary i United Kingdom Association of European Law 1997–2008 og Honorary Secretary i United Kingdom Committee of Comparative Law 1999–2005 og Chair i Association of Human Rights Institutes (2009). Andenæs er medlem av International Law Associations Securities Law Committee. Han har vært styremedlem i den norske avdelingen av the International Commission of Jurists.
Andenæs har vært Fulbright Fellow ved Columbia University i New York. Han er Honorary Fellow i Society of Legal Studies (Storbritannia), Fellow i International Academy of Commercial and Consumer Law og Fellow i Royal Society for Arts.
Priser og utmerkelser
I 2019 be han utnevnt til Honorary Queen’s Counsel av dronning Elizabeth II.
I november 2009 ble Andenæs utnevnt til ridder av den franske Æreslegionen (Chevalier dans l'Ordre national de la Légion d'honneur), som deles ut av Frankrikes president. Utmerkelsen fikk han for sin innsats for å fremme fransk rett i Storbritannia.
Andenæs er også kommandør av Republikken Italias fortjenstorden.
Orkanen Andrew
Orkanhistorie
De seks første dagene skjedde det ingen ting med orkanen Andrew, men 22. august startet ting å skje fort. Dagen etter hadde orkanen nådd kategori 4, vindene var ekstremt sterk og kom opp i 60m/s (216 km/t). Andrew forårsaket store skader på Bahamasøyene, men den dempet seg noe. Fra tidligere var det allerede sendt ut orkanvarsel for sør Florida. Etter at Adrew passerte Bahamas intensiverte den seg veldig fort igjen innen Adrews øye (orkanens/syklonens sentrum) nådde den sydligste delen av Florida. Den traff land nære byen Homestead 24. august. Etter å ha passert Florida satte orkanen, noe dempet, kurs mot Lousiana. Den nådde dit som en kategori 3 orkan 28. august. Selv her forårsaket orkanen Andrew store skader.
Temeraire-serien
Temeraire-serien er en bokserie av den amerikanske forfatteren Naomi Novik som per 2014 består av åtte bøker. Den niende og siste boka i serien er planlagt utgitt våren 2015.
Orkanen Andrew
Orkanhistorie
Orkanen gjorde over 200 000 Floridabeboere hjemløse. De materielle skadene bare i Florida ble beregnet til 25 milliarder dollar (i 1992 pengeverdi). Hvis orkanens øye hadde nådd Florida litt lenger nord, hadde Miami og Fort Lauderdale havnet midt i orkanens mest intensive del. En hel amerikansk militær flybase ble total ødelagt av uværet. Det offisielle dødstallet ble på 23 menneskeliv i Florida, 4 på Bahamas og 3 i Louisiana.
Temeraire-serien
Temeraire-serien bygger delvis på fantasi, og alternativ historie. Handlingen er lagt til Napoleonskrigene, der drager og mennesker lever side om side. Hovedpersonene er dragen Temeraire og hans kaptein William Laurence, og de slåss for England, i luftvåpenet. I løpet av serien dras de sammen på oppdrag og eventyr, som leder dem over alle verdens hav og kontinenter i en episk fortelling med nyanserte karakterer, mye spenning og handling.
Gunilla Mann
Gunilla Mann (født 1947 i Göteborg) er en svensk kunstmaler. Hennes malerier er ofte svært fargerike og skildrer folkelivet. Manns har med årene utviklet en naivistisk stil med stor detaljrikdom.
Temeraire-serien
Handlingsreferat
TV-serien dreier seg om kaptein William Laurence og dragen hans Temeraire. Laurence er medlem av den britiske Royal Navy, som slåss mot Napoleons marine når han får tak i et drage-egg ulikt noe annet kjent for britene. Egget klekkes kort tid senere - og Temeraire, en kinesisk drage, blir født. Laurence begynner snart å tenke på dragen som en nær venn. Dette tvinger også frem en forandring i offiserens liv, og trekker ham fra den prestisjetunge Royal Navy for å i steden begynne i en stilling det langt mindre ettertraktede Royal Aerial Corps.
Gunilla Mann
Motivene er ofte fra by- og bygdemiljøer med et mylder av mennesker, dyr, hus og bygninger. Bildene preges av glede og feststemning.
Temeraire-serien
Handlingsreferat
De påfølgende romanene i den originale trilogien følger alle eventyrene til Laurence og Temeraire, samtidig som de må slåss mot styrkene til Napoleon Bonaparte. Den fjerde romanen omhandler Laurence og Temeraire som søker en kur for en smittsom sykdom introdusert av en nordamerikansk drage, som også sprer seg gjennom de britiske dragene samtidig som Napoleon forsøker å presse seg videre fremover. Den femte romanen er hovedsakelig beretningen om Napoleons invasjon av England, noe som tvinger britene til å trekke seg tilbake mot Skottland.
Gunilla Mann
Mann er født og oppvokst i Göteborg. Hun er utdannet ved Slöjdföreningen i Göteborg (1962–1967) og ved Börge Hovedskous Målarskola (1968–1972).
Temeraire-serien
Handlingsreferat
Laurence står også overfor konsekvensene av deres forræderi, når han velger å ta med seg kuren mot drage-sykdommen videre til franskmennene. Den sjette romanen begynner innenfor den britiske straffekolonien i Australia, etter at Laurence har fått en dødsdom på grunn av hans forræderi. I den syvende boken har Laurence returnert til britisk militærtjeneste, og blitt sendt til Sør-Amerika i et forsøk på å sikre en potensiell allianse med Inkariket (som fremdeles eksisterer, men redusert, i seriens tidslinje) deretter reiser Lawrence og dragen videre til Asia.
I løpet av den åttende boken sliter Laurence med delvis hukommelsestap på grunn av skade, når Temeraire og mannskapet deres måtte håndtere nye intriger i Japan og Kina. Før de flyr videre til Russland, akkurat i tide for å være involvert i Napoleons felttog i Russland 1812.
Gunilla Mann
Hun har hatt over 80 separatutstillinger i Sverige, i tillegg til flere utstillinger utenlands, blant annet i București, Chicago, Seattle, Brussel og København.
Temeraire-serien
Karakterer
Bøker i serien: (publisert)
Bøker i serien: (upublisert)
Gunilla Mann
Hver påske åpner Mann en ny utstilling i sin kunsthall i Rörum på Österlen, hvor hun også har et atelier. Atelier har hun dessuten i bydelen Södermalm i Stockholm og i Kosta i Småland, hvor hun også har en permanent utstilling.
Mann har laget bilder på oppdrag for blant annet Systembolaget, VM i friidrett i Göteborg 1995 og Göteborgsoperan.
Hege Gunnerød
Hege Gunnerød (født 22. november 1973) er en norsk tidligere fotballspiller. Gunnerød er verdensmester i fotball, etter at hun var med på vinnerlaget i verdensmesterskapet i Sverige i 1995.
Hege Gunnerød spilte på Asker i nesten hele sin aktive karriere. Hun scoret sitt første mål for Asker borte i nabooppgjøret mot Jardar og fastsatte sluttresultatet til 4-1 til Asker. Gunnerød var først og fremst tilrettelegger, og i begynnelsen scoret hun et beskjedent antall mål i sesongen (1 i 1991, 2 i 1992 og ingen i 1993. I løpet av denne perioden ble hun norgesmester uten å spille finalen i 1990 og serie- og norgesmester i 1991. Hun fikk imidlertid spille finalen i 1992, men den tapte Asker.
I 1993 scoret hun ingen mål, men hun spilte i cupfinalen også i 1993, da Asker igjen tapte cupfinalen. Imidlertid ble hun tatt ut i landslagstroppen som dro til det første Algarve Cup i 1994, men Gunnerød spilte ikke noen av kampene. Hun fant imidlertid nettmaskene fire ganger i serien da Asker kom på andreplass i serien og ble utslått i kvartfinalen i cupen. Gunnerød fikk fornyet tillit på landslaget i 1995, og debuterte mot Kina den 25. april 1995 som innbytter for Marianne Pettersen. Hege Gunnerød fikk spille de siste fem minuttene mot England under VM. Ellers kom hun ikke innpå, men det holdt til å bli verdensmester.
Gunnerød hadde ellers et par sporadiske opptredener på landslaget, og det var på Asker at hun bemerket seg mest. I 1998-sesongen scoret hun ti ganger for Asker, hennes mest innbringende sesong scoringsmessig. I 1998-sesongen var hun en vesentlig spiller da Asker vant serien uten å avgi poeng. Gunnerød noterte seg for syv scoringer i den sesongen. Da Asker gjentok bedriften i 1999, scoret Gunnerød 8 mål. I 2000 spilte Gunnerød i cupfinalen og vant endelig for Asker. Etter 2002-sesongen og 14 sesonger i Asker, byttet hun klubb til Liungen. Hun rykket ned med laget i 2003, og rett opp i 2004. Rett etter at hun sikret Liungen opprykk, la Gunnerød opp som fotballspiller.
I 2006 gjorde imidlertid Gunnerød et lite comeback som keeper etter at førstekeeper måtte stå over med rødt kort og andrekeeper var i bryllup i Frankrike. Gunnerud gjorde et nytt comeback i 2009 for Asker i 2. divisjon.
KennedyEgbus Mikuni
KennedyEgbus Mikuni (født 23. juni 2000) er en japansk fotballspiller.
Karriere
KennedyEgbus Mikuni startet sin profesjonelle karriere i Avispa Fukuoka i 2019.
Landslaget
Han ble tatt ut i Japans tropp til VM i fotball U-20 2019.
Allround-NM på skøyter junior 1975 for herrer
Juniornorgesmester i allround 1975 ble Kai Arne Engelstad, Arbeidernes Skøyteklubb etter 3 distanseseire.
OneCo
OneCo er et industrikonsern med kjerneaktiviteter inne olje & gass, infrastruktur, industri, fornybar energi og bygg.
Aksjeselskapet OneCo ble stiftet 9. desember 2010, med Marvin Jensen som daglig leder. Det er senere laget flere datterselskaper med beslektede navn: Oneco Networks, Oneco Infra AS, Oneco Solutions AS, Oneco Sør AS, Oneco Offshore Services AS, Oneco Technologies AS m.fl., samt eierselskapet Oneco Industrier AS. Selskapet vokste raskt ved å kjøpe opp bedrifter innen konsernets kjerneaktiviteter. Blant annet ble verftet Keppel Norway kjøpt i 2011 og produksjonen hos Cargotec Norway ble overtatt i 2013.
Konsernet hadde i 2013 en omsetning på 1.126.881.000 kr I 2015 hevder OneCo å ha "rundt 1.100 medarbeidere, en årlig omsetning på rundt 2 mrd og har avdelinger i Kristiansand, Grimstad, Sandnes, Bergen, Trondheim, Oslo og Drammen, samt i Danmark."
Thore Olsen Wølstad
Thore Olsen Wølstad (født 25. april 1853 i Gjesdal, død 18. februar 1913 i Hetland) var en norsk politiker, misjonsmann og bonde.
Mengshan
Mengshan (kinesisk: 蒙山县; pinyin:  Méngshān Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Wuzhou.
Thore Olsen Wølstad
Wølstad var sønn av en bonde i Gjesdal. Etter eksamen ved Austrått landbruksskole, arbeidet han i Det Norske Misjonsselskap fra 1876 til 1894. Fra 1887 drev han samtidig gård på Øvre Tasta i Hetland og fra 1906 var han med i styret for Norges Banks avdeling i Stavanger.
Mengshan
Befolkningen var på 887,878 innbyggere i 1999.
Thore Olsen Wølstad
Wølstad var medlem i kommunestyret i Hetland fra 1886, ordfører 1892-1893 og fra 1905 til 1912. Han var ellers åstedsforlikskommissær og hadde en rekke tillitsverv.
I periodene 1895–1897, 1898–1900, 1901–1903 og 1904–1906 var han stortingsrepresentant for Moderate Venstre fra Stavanger amt. Opprinnelig var han første varamann til stortinget 1895–1897, men da Ole Osmundsen Berge døde straks etter valgtinget, rykket Wølstad inn fra da 1895-sesjonen tok til. Han var i alle stortingsårene medlem i næringskomite nr. 2, sekretær i komiteen 1896-97. I perioden 1903–1906 var han igjen første varamann fra Stavanger amt, møtte på tinget fra 15. mars 1905, da representanten Aasmund Halvorsen Vinje ble statsråd i Christian Michelsens regjering.
Mengshan
Historie
Yongan (gammelt navn på byen Mengshan), var et av de første hovedsetene for Taipingopprøret på 1800-tallet. Dette stedet, Stedet for Yong'an-aktivitetene for Den evige freds himmelske rike (Taiping tianguo Yong'an huodong jiuzhi, 太平天国永安活动旧址) ble i 2006 oppført på Folkerepublikken Kinas liste over kulturminner.
Samferdsel
Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.
Donald Scott
Donald/Don Scott er navnet til flere personer:
Elmar Fischer
Elmar Fischer (født 6. oktober 1936 i Feldkirch i Vorarlberg i Østerrike, død 19. januar 2022 samme sted) var en østerriksk katolsk prelat som var biskop av Feldkirch bispedømme til han ble emeritert i 2011.
Elmar Fischer ble presteviet i 1961. Han var biskop av Feldkirch fra 2005 til 2011. Biskop Fischer døde av covid-19 den 19. januar 2022, i en alder av 85 år.
Bakgrunn
Elmar Fischer gikk fra 1950 til 1955 til skole i Feldkirch, og så studerte til 1962 filosofi og katolsk teologi ved universitetet i Innsbruck. I 1969 ble han promoovert til doktor i teologi med avhandlingen «Über die Seelsorge im Generalvikariat Feldkirch von 1818 bis 1848».
Prest
Den 29. juni 1961 mottok han prestevielsen og var deretter fra 1962 kapellan i Lustenau/Rheindorf, og fra 1965 sogneprovisor i Sibratsgfäll. Fra 1970 til 1982 var han rektor for bispedømmets studentinternat Marianum i Bregenz og fra 1974 til 1990 direktør for bispedømmets utdannelsesanstalt for ekteskaps-, familie- og livsrådgivere. Fra 1979 til 1990 ble han utnevnt til ekteskaps- og familiesenteret for bispedømmet Feldkirch. Han var statlig anerkjent psykoterapeut.
Biskop Klaus Küng utnevnte ham den 6. mars 1989 til generalvikar i bispedømmet Feldkirch. Den 7. oktober 2004 ble han stedfortreder for biskop Klaus Küng, som først ble apostolisk visitator og deretter biskpp av Sankt Pölten.
Biskop
Den 24. mai 2005 utnevnte pave Benedikt XVI ham til biskop av Feldkirch. Bispevielsen fant sted den 3. juli 2005 ved Klaus Küng, biskop av Sankt Pölten, i Domkirche St. Nikolaus i Feldkirch. Medkonsekrerende var Alois Kothgasser, erkebiskop av Salzburg, og Alfredo Schäffler, biskop av Parnaíba i Brasil.
Den 15. november 2011 innvilgert pave Benedikt XVI biskop Elmar Fischers aldersbetingede avskjedssøknad.
Fischer var også engasjert for saligkåringen av provikar Carl Lampert som var blitt henrettet av nazistene i 1944, og den posthume tildeling av den søsterrikske Romero-Preis av misjonssøsteren Maria Pacis Irene Vögel C.P.S., og virket i slummen i Nairobi; begge stammet fra Vorarlberg.
I januar 2022 ble Fischer i en alder av 85 år syk av covid-19, og døde etter kort tids intensivbehandling. Ifølge avisen Vorarlberger Nachrichten var han ikke blitt vaksinert mot koronaviruset.
Episkopalgenealogi
Hans episkopalgenealogi er:
Pseudosybra
Pseudosybra er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er bare kjent fra Salomonøyene.
Gjødsel
Gjødsel kan være naturlig forekommende forbindelser som torv eller mineralavleiringer, eller fremstilt ved naturlige prosesser som kompostering eller kjemiske prosesser som Haber-Bosch-prosessen). Gjødsel inneholder vanligvis hovednæringsstoffer (nitrogen, kalium og fosfor), sekundære plantenæringsstoffer (kalsium, svovel og magnesium) og sporstoffer (mikronæringsstoffer; bor, klor, kobber, jern, molybden og sink). Planter kan bare ta opp næring i form av enkle uorganiske forbindelser, ioner.